വിവിധ ആവശ്യങ്ങള് ഉന്നയിച്ച് ബിജെപി മലമ്ബുഴ പഞ്ചായത്ത് കമ്മിറ്റി മലമ്ബുഴ ഗ്രാമപഞ്ചായത്ത് ഓഫീസിനു മുന്നില് ധര്ണ നടത്തി മലമ്ബുഴ: വിനോദ സഞ്ചാര കേന്ദ്രമായ മലമ്ബുഴ പഞ്ചായത്തിലെ മന്തക്കാട് ടേക്ക് എ ബ്രേക്ക് വഴിയിടം വഴിയോരം വിശ്രമകേന്ദ്രം നിര്മ്മിക്കുക, പുലി ഉള്പ്പെടെയുള്ള വന്യമൃഗങ്ങളുടെ ഭീഷണി നേരിടുന്ന ആവാസമേഖലയിലെ ജനങ്ങള്ക്കും കാര്ഷിക വിളകള്ക്കും സംരക്ഷണം നല്കുവാന് ശ്വാസത നടപടികള് സ്വീകരിക്കുക, എല്ലാ വീടുകളിലും ശുദ്ധജലം എത്തിക്കുന്ന കേന്ദ്രവിഷ്കൃത പദ്ധതിയായ ജല് ജീവന് മിഷന് അകമലവാരം ഉള്പ്പെടെ പഞ്ചായത്തിലെ എല്ലാ പ്രദേശങ്ങളിലും നടപ്പിലാക്കുക എന്നീ ആവശ്യങ്ങള് ഉന്നയിച്ചുകൊണ്ട് ബിജെപി മലമ്ബുഴ പഞ്ചായത്ത് കമ്മിറ്റി മലമ്ബുഴ ഗ്രാമപഞ്ചായത്ത് ഓഫീസിനു മുന്നില് ധര്ണ നടത്തി. സംസ്ഥാന ജനറല് സെക്രട്ടറി സി. കൃഷ്ണകുമാര് ഉത്ഘാടനം ചെയ്തു. പഞ്ചായത്ത് കമ്മിറ്റി പ്രസിഡന്റ് ടി. കൃഷ്ണദാസ് അധ്യക്ഷത വഹിച്ചു. നിയോജക മണ്ഡലം ജനറല് സെക്രട്ടറി പി. ബി. പ്രമോദ്, വൈസ് പ്രസിഡന്റ് വി. സുബ്രഹ്മണ്യന്, പഞ്ചായത്ത് കമ്മിറ്റി ജനറല് സെക്രട്ടറി എസ്. ഗണേഷ്, ഗ്രാമപഞ്ചായത്ത് അംഗങ്ങളായ വി. മാധവദാസ്, അശ്വതി ഷാജു, രഞ്ജു കെ സുനില്, റാണി സെല്വന് എന്നിവര് സംസാരിച്ചു.